Jack Parow, Loki Rothman sing temalied vir nuwe romantiese-komedie | Afrikaanse Musieknuus
Jack Parow, Loki Rothman sing temalied vir nuwe romantiese-komedie
16 November 2020 16 November 2020 Digitaal
Altyd op Vakansie is die temalied van die nuwe Afrikaanse romantiese komedie, Kaalgat Karel, wat vervaardig is deur Boondogle Films se Paul Egan en Meg Rickards (wat ook die regisseur is). Die storie vertel die verhaal van 'n kaalnaeler, Karel (Francois Jacobs), wat halsoorkop verlief raak op 'n pligsgetroue paramedikus, Rita (Christia Visser), wat sy bas red nadat sy mannewales skeefloop, maar daar is een probleem; sy is 'n ernstige en pligsgetroue enkelma wat geen belangstelling het in sy bedrywighede nie. Dié skreeusnaakse rolprent se amptelike lokprent is ook pas verlede Donderdag bekendgestel en beloof om meer insae te gee oor wat kykers kan verwag.
"2020 was so 'n snotklap van 'n jaar. Ons was lus om vir 'n slag weer te lag, vakansie te hou, te dans, te braai en regtig te leef. Ons is mal oor die temalied wat Loki en Jack geskep het en glo dat dit 'n treffer gaan wees hierdie somer," sluit Meg af.